позволява да се направят заключения дали експортните продажби на виетнамските дружества са били определени свободно.
 (134)
 Освен това FESI заяви, че Комисията не е обяснила как е стигнала до заключението, че съществува риск от заобикаляне на антидъмпинговата мярка, ако на засегнатите производители износители се предостави индивидуална митническа ставка, при положение че това е основната цел на критериите за ИТ.
 (135)
 Рискът от заобикаляне е само един от петте критерия, посочени в член 9, параграф 5 от основния регламент преди неговото изменение. Съгласно този член следва да бъде доказано, че производителят износител отговаря на всичките пет критерия. Следователно неспазването на един или повече критерии е достатъчно, за да се отхвърли искането за ИТ, без да се разглежда дали останалите критерии са изпълнени.
 Д. ЗАКЛЮЧЕНИЯ
 (136)
 С оглед на направените коментари и извършения въз основа на тях анализ се стигна до заключението, че за периода на прилагане на оспорвания регламент по отношение на General Footwear Ltd. следва да бъде повторно наложено приложимото за Китай остатъчно антидъмпингово мито от 16,5 %, а по отношение на Diamond Vietnam Co Ltd и Ty Hung Footgearmex/Footwear Co. Ltd („Ty Hung Co Ltd.“) — приложимото за Виетнам остатъчно антидъмпингово мито от 10 %.
 (137)
 Настоящият регламент е в съответствие със становището на Комитета, създаден с член 15, параграф 1 от Регламент (ЕС) 2016/1036,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно антидъмпингово мито върху вноса на обувки с горна част от естествена или възстановена кожа, с изключение на спортни обувки, обувки по специална технология, пантофи и други домашни обувки, както и обувки със защитно покритие отпред, с произход от Китайската народна република и Виетнам, произведени от производителите износители, посочени в член 1, параграф 3 по-долу, и класирани в кодове по КН: 6403 20 00, ex 6403 30 00 (42), ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 91, ex 6403 99 93, ex 6403 99 96, ex 6403 99 98 и ex 6405 10 00 (43), извършен през периода на прилагане на Регламент (ЕО) No 1472/2006 и Регламент за изпълнение (ЕС) No 1294/2009. Кодовете по ТАРИК са изброени в приложението към настоящия регламент.
 2. За целите на настоящия регламент се прилагат следните определения:
 —
 „спортни обувки“ означава обувки по смисъла на забележка 1 към подпозициите от глава 64 от приложение I към Регламент (ЕО) No 1719/2005 на Комисията (44);
 —
 „обувки по специална технология“ означава обувки с цена CIF за чифт, не по-ниска от 7,5 EUR, за